b'\n_START_ARTICLE_\nNaisvuoren uimahalli\n_START_SECTION_\nHistoriaa\n_START_PARAGRAPH_\nMikkelin keskustaan Naisvuoren kallion sis\xc3\xa4\xc3\xa4n rakennettu uimahalli on osa 1970-luvun alussa louhittua kalliosuojaa, jonka tiloja on muussakin k\xc3\xa4yt\xc3\xb6ss\xc3\xa4. Kalliosuojan kantavat ja suojaavat rakenteet tehtiin kallion ohella ruiskubetonista ja betonista sek\xc3\xa4 v\xc3\xa4lipohjat betonista. Yleis\xc3\xb6- ja henkil\xc3\xb6kuntatilojen alla on toinen kerros allastekniikan laitteille._NEWLINE_Peruskorjauksessa 2016\xe2\x80\x932017 uimahallin huonej\xc3\xa4rjestyksi\xc3\xa4 muutettiin ja kaikki pinnoitteet, talotekniikka, kalusteet ja varusteet uusittiin, samoin kuin vedenk\xc3\xa4sittely- ja allaslaitteet. Kevythissien ansiosta uimahalliin on nyt esteet\xc3\xb6n p\xc3\xa4\xc3\xa4sy my\xc3\xb6s liikuntarajoitteisille ilman avustajaa. Rakennukseen tehtiin my\xc3\xb6s kuntosali.Peruskorjausta hidastivat asbestinpurkuty\xc3\xb6t ja kallion odotettua suuremmat korroosiovauriot. Yli kolmen miljoonan euron peruskorjaukseen saatiin 800\xc2\xa0000 euroa veikkausvaroja._NEWLINE_Naisvuoren uimahallin p\xc3\xa4\xc3\xa4allas on 25-metrinen ja viisiratainen, lastenallas kooltaan 4,5 \xc3\x97 7,1 metri\xc3\xa4. Lis\xc3\xa4ksi hallissa on kuuden hengen poreallas ja kylm\xc3\xa4allas. Aiemman kolmen pikkusaunan sijasta hallissa on nyt kaksi isompaa saunaa, erikseen naisille ja miehille._NEWLINE_Muita sis\xc3\xa4uimapaikkoja Mikkeliss\xc3\xa4 ovat Rantakeitaan viihdeuimala Rantakyl\xc3\xa4ss\xc3\xa4, Anttolanhovi ja Kalevankankaan koulun terapia-allas.'